Gelnický potok

Gelnický potok je vodný tok vo Volovských vrchoch na území okresu Spišská Nová Ves. Je to pravostranný prítok Slovinského potoka v povodí Hornádu s dĺžkou približne 3 km a je tokom VI. rádu. 

 Priebeh toku 
Potok pramení vo východnej polovici Hnileckých vrchov, geomorfologického podcelku Volovských vrchov, v lokalite Mraznica v závere Gelnickej doliny. Prameň vyviera v lesnom poraste pod hrebeňom, spájajúcom Ostrý vrch () a Krompašský vrch (). Spočiatku tečie západným smerom, priberá ľavostranný prítok z Kostolnej doliny a stáča sa na severozápad. Onedlho sa Gelnická dolina opäť stáča na západ a potok tu priberá významný ľavostranný prítok spod Ostrého vrchu.Volovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. Pokračuje južným úpätím Gelnickej hory () a vteká do obce Slovinky, kde opúšťa Gelnickú dolinu. Na dolnom toku sa mierne stáča na severozápad a v centre obce sa v nadmorskej výške približne  pravostranne vlieva do Slovinského potoka, prítoku rieky Hornád. Potok patrí do širšieho povodia rieky Slaná.

Potok pramení a preteká iba katastrálnym územím obce Slovinky v okrese Spišská Nová Ves v Košickom kraji.

 Referencie 

 Pozri aj 
 Volovské vrchy
 Hnilecké vrchy

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hornádu
Kategória:Vodné toky v okrese Spišská Nová Ves
Kategória:Slovinky